Document ID: 31991R2568

Reference:
EUR-Lex - 31991R2568 - SL
Pomembno pravno obvestilo
|
31991R2568
Uradni list L 248 , 05/09/1991 str. 0001 - 0083 finska posebna izdaja: poglavje 3 zvezek 38 str. 0174  švedska posebna izdaja: poglavje 3 zvezek 38 str. 0174
Uredba Komisije (EGS) št. 2568/91z dne 11. julija 1991o značilnostih oljčnega olja in olja iz oljčnih tropin ter o ustreznih analiznih metodahKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], nazadnje spremenjene z Uredbo (EGS) št. 3577/90 [2] , in zlasti člena 35a Uredbe,ker Priloga k Uredbi št. 136/66/EGS vsebuje opise in opredelitve pojmov za oljčno olje in olje iz oljčnih tropin, ki je v prometu znotraj vsake države članice, v trgovini v Skupnosti in v trgovini s tretjimi državami;ker naj bi se z namenom razločevanja med različnimi vrstami olja, opredelile fizikalne in kemijske lastnosti vsake od njih ter senzorične značilnosti deviškega olja, zato da se zagotovita pristnost in kakovost zadevnih proizvodov, ne da bi se posegalo v druge obstoječe določbe;ker naj bi bile značilnosti različnih vrst olj enotno opredeljene po vsej Skupnosti; ker naj bi bile s tem namenom vzpostavljene metode kemijske analize in senzorične ocene Skupnosti; ker naj bi bila v prehodnem obdobju dovoljena uporaba drugih analiznih metod, ki se uporabljajo v državah članicah pod pogojem, da če se rezultati razlikujejo, imajo odločilen vpliv rezultati, dobljeni z uporabo navedenih metod Skupnosti;ker opredelitev fizikalnih in kemijskih značilnosti oljčnega olja in analiznih metod povzročijo spremembo dodatnih opomb k Poglavju 15 kombinirane nomenklature;ker metoda za ocenjevanje senzoričnih značilnosti deviškega olja vključuje ustanovitev ocenjevalnih skupin; izbranih in usposobljenih pokuševalcev; ker naj bi se zato določilo obdobje, potrebno za vzpostavitev takšne strukture; ker naj bi bilo glede na težave, s katerimi se bodo soočale nekatere države članice pri ustanavljanju skupin pokuševalcev, odobri se uporaba skupin v drugih državah članicah;ker naj se za zagotovitev pravilnega delovanja sistema prelevmanov pri uvozu oljčnih tropin, določi enotna metoda za določanje vsebnosti olja v teh proizvodih;da se ne bi škodilo trgovanju, je treba olje, ki je bilo predpakirano pred začetkom veljavnosti te uredbe, prodati v omejenem roku;ker je treba razveljaviti Uredbo Komisije (EGS) št. 1058/77 [3], nazadnje spremenjeno z Uredbo (EGS) št. 1858/88 [4];ker Upravljalni odbor za olja in masti ni podal svojega mnenja v roku, ki ga je določil njegov predsedujoči,SPREJELA NASLEDNJO UREDBO:Člen 11. Olja, katerih značilnosti so skladne z značilnostmi, določenimi v točkah 1, 2 in 3 Priloge I k tej uredbi, veljajo za deviška oljčna olja v smislu točke 1(a), (b) in (c) Priloge k Uredbi št. 136/66/EGS.2. Olja, katerih značilnosti so skladne z značilnostmi, določenimi v točki 4 Priloge I k tej uredbi, veljajo za deviška oljčna olja neprimerna za prehrano ljudi (lampante oljčna olja) v smislu točke 1(d) Priloge k Uredbi št. 136/66/EGS.3. Olja, katerih značilnosti so skladne z značilnostmi, določenimi v točki 5 Priloge I k tej uredbi, veljajo za rafinirana oljčna olja v smislu točke 2 Priloge k Uredbi št. 136/66/EGS.4. Olja, katerih značilnosti so skladne z značilnostmi, določenimi v točki 6 Priloge I k tej uredbi, veljajo za čista oljčna olja v smislu točke 3 Priloge k Uredbi št. 136/66/EGS.5. Olja, katerih značilnosti so skladne z značilnostmi, določenimi v točki 7 Priloge I k tej uredbi, veljajo za olja iz oljčnih tropin v smislu točke 4 Priloge k Uredbi št. 136/66/EGS.6. Olja, katerih značilnosti so skladne z značilnostmi, določenimi v točki 8 Priloge I k tej uredbi, veljajo za rafinirana olja iz oljčnih tropin v smislu točke 5 Priloge k Uredbi št. 136/66/EGS.7. Olja, katerih značilnosti so skladne z značilnostmi, določenimi v točki 9 Priloge I k tej uredbi, veljajo za olja iz oljčnih tropin v smislu točke 6 Priloge k Uredbi št. 136/66/EGS.Člen 21. Značilnosti olj, določenih v Prilogi I, se določijo v skladu z naslednjimi analiznimi metodami:- za določanje prostih maščobnih kislin, izraženih v masnem odstotnem deležu oleinske kisline, metoda, določena v Prilogi II,- za določanje peroksidnega števila, metoda, določena v Prilogi III,- za določanje alifatskih alkoholov, metoda, določena v Prilogi IV,- za določanje vsebnosti sterolov, metoda, določena v Prilogi V,- za določanje eritrodiola in uvaola, metoda, določena v Prilogi VI,- za določanje nasičenih maščobnih kislin na položaju 2 v trigliceridu, metoda, določena v Prilogi VII,- za določanje vsebnosti trilinoleina, metoda, določena v Prilogi VIII,- za spektrofotometrično analizo, metoda, določena v Prilogi IX,- za določanje sestave maščobnih kislin, metoda, določena v Prilogi X A in X B,- za določanje hlapnih halogeniranih topil, metoda, določena v Prilogi XI,- za določanje senzoričnih značilnosti deviškega oljčnega olja, metoda, določena v Prilogi XII,- za postopek rafinacije, metoda, določena v Prilogi XIII.2. Senzorične značilnosti oceni analitik in kadar je to primerno, s pomočjo strokovnjaka, v skladu s postopkom, opisanim v opombah k pokušnji, navedenih v Prilogi XII. Kadar analiza pokaže značilnosti, ki se razlikujejo od značilnosti, ki izhajajo iz opisa izdelka, mora vzorec oceniti skupina pokuševalcev v skladu z določbami Priloge XII.Vsako drugo analizo izvaja ocenjevalna skupina v skladu z navedenimi določbami.Za potrditev senzoričnih značilnosti v zvezi s sistemom intervencij, ocenjevalna skupina to oceno izvrši v skladu z določbami Priloge XII.Člen 3Do 31. oktobra 1992 uvedba analiznih metod, predvidenih v členu 2, ne ovira držav članic pri uporabi druge preizkušene in znanstveno veljavne metode, pod pogojem, da se proizvodom, priznanim, da ustrezajo veljavnim predpisom v Skupnosti, dovoli prost pretok. Pred uporabo drugih metod, zadevna država članica obvesti Komisijo o teh metodah.Kadar se z neko drugo metodo dobi rezultat, ki se razlikuje od rezultata, dobljenega z navedeno metodo Skupnosti, je odločilen rezultat, dobljen z navedeno metodo Skupnosti.Člen 41. Za ocenjevanje senzoričnih značilnosti oljčnih olj država članica vzpostavi skupine usposobljenih in izbranih pokuševalcev v skladu s predpisi, ki jih predpisuje metoda, določena v Prilogi XII.2. Kadar se država članica pri vzpostavljanju ocenjevalne komisije na svojem ozemlju sooča s težavami, lahko uporabi storitve ocenjevalne skupine, ki deluje v drugi državi članici.Člen 5Dodatne opombe 2, 3 in 4 k Poglavju 15 kombinirane nomenklature se nadomestijo s tistimi iz Priloge XIV.Člen 61. Vsebnost olja v oljni pogači in drugi ostanki, ki nastanejo pri pridobivanju oljčnega olja (oznaki KN 23069011 in 23069019) se določijo z uporabo metode, predpisane v Prilogi XV.2. Vsebnost olja, navedenega v odstavku 1, je izražena v masnem odstotnem deležu olja na maso suhe snovi.Člen 7Uporabljajo se predpisi Skupnosti v zvezi s prisotnostjo neželjenih snovi, razen tistih iz Priloge XI.Člen 81. Države članice morajo obvestiti Komisijo o ukrepih, sprejetih za izvajanje te uredbe.2. Države članice morajo na začetku vsakega polletja poslati Komisiji poročilo o analiznih podatkih v zvezi s preskusi, opravljenimi v teku predhodne polovice leta.Upravljalni odbor za olja in masti mora proučiti rezultate v skladu s postopkom, predpisanim v členu 39 Uredbe št. 136/66/EGS.Člen 9Uredba (EGS) št. 1058/77 se s tem razveljavi.Člen 101. Ta uredba začne veljati tretji dan po objavi v Uradnem listu Evropskih skupnosti.Vendar se metoda, predpisana v Prilogi XII, uporablja od 1. januarja 1992, razen če ne zadeva postopka sistema intervencij.2. Ta uredba se ne uporablja za oljčno olje in oljčne tropine, predpakirane pred začetkom veljavnosti te uredbe in so v prometu do 31. oktobra 1992.Ta uredba je v celoti zavezujoča in se neposredno uporablja v vseh državah članicah.V Bruslju, 11. julija 1991Za KomisijoRay Mac SharryČlan Komisije[1] UL 172, 30.9.1966, str. 3025/66.[2] UL L 353, 17.12.1990, str. 23.[3] UL L 128, 24.5.1977, str. 6.[4] UL L 166, 1.7.1988, str. 10.--------------------------------------------------PRILOGEVsebina| | Stran |Priloga I: | Značilnosti oljčnega olja … | 372 |Priloga II: | Določanje prostih maščobnih kislin … | 374 |Priloga III: | Določanje peroksidnega števila … | 376 |Priloga IV: | Določanje vsebnosti alfatskih alkoholov s kapilarno plinsko kromatografijo. … | 378 |Priloga V: | Določanje sestave in vsebnosti sterolov s kapilarno plinsko kromatografijo … | 383 |Priloga VI: | Določanje eritrodiola in uvaola … | 391 |Priloga VII: | Določanje nasičenih maščobnih kislin na položaju 2 v trigliceridu … | 393 |Priloga VIII: | Določanje sestave trilinoleina … | 397 |Priloga IX: | Spektrofotometrično merjenje v UV področju … | 401 |Priloga XA: | Plinsko kromatografska analiza metilnih estrov maščobnih kislin: … | 405 |Priloga XB: | Priprava metilnih estrov maščobnih kislin: … | 413 |Priloga XI: | Določanje hlapnih halogeniranih topil v oljčnem olju … | 417 |Priloga XII: | Senzorična ocena deviškega oljčnega olja: … | 418 |Priloga XIII: | Postopek rafinacije … | 444 |Priloga XIV: | Dodatne opombe 2, 3 in 4 k Poglavju 15 kombinirane nomenklature … | 446 |Priloga XV: | Vsebnost olja v oljčnih tropinah … | 449 |Priloga XVI: | Določanje jodnega števila … | 451 |--------------------------------------------------

Summary:
Analiza oljčnega olja
Analiza oljčnega olja
 
POVZETEK:
Uredba (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah
Delegirana uredba (EU) 2018/1096 o spremembi Izvedbene uredbe (EU) št. 29/2012 glede zahtev za nekatere navedbe pri označevanju oljčnega olja
KAJ JE NAMEN TEH UREDB?
Uredba Evropske komisije (EGC) št. 2568/91 opredeljuje posebne značilnosti, ki se uporabljajo za vsako kategorijo oljčnega olja, in vrste analiz, ki se uporabljajo za ugotavljanje skladnosti. Določa tudi zahteve glede nadzora za države članice EU. Delegirana uredba Komisije (EU) 2018/1096 (glejte delegirane akte) revidira nekatere navedbe za označevanje oljčnega olja v zvezi s kislostjo in letino pridelave.
KLJUČNE TOČKE
Kategorije oljčnega olja
Obstaja osem kategorij oljčnega olja.Ekstra deviško oljčno olje je kategorija najvišje kakovosti. Nima organoleptičnih napak in je sadno. Njegova raven kislosti ne sme presegati 0,8 %. Deviško oljčno olje ima lahko nekaj senzoričnih napak, vendar na zelo nizki ravni. Njegova kislost ne sme presegati 2 %. Lampantno oljčno olje je deviško oljčno olje nižje kakovosti, katerega kislost presega 2 %, je brez sadnih značilnosti in ima znatne senzorične napake. Uporablja se za rafinacijo ali za industrijske namene. Rafinirano oljčno olje se pridobiva po rafiniranju večinoma lampantnega, včasih pa tudi deviškega oljčnega olja. Ni namenjeno maloprodajnemu trgu in ima stopnjo kislosti do 0,3 %. Oljčno olje, sestavljeno iz rafiniranega oljčnega olja in deviškega oljčnega olja, je rezultat mešanja rafiniranega oljčnega olja z ekstra deviškim ali deviškim oljčnim oljem. Ima stopnjo kislosti do 1 %. Surovo olje iz oljčnih tropin se pridobiva iz ostankov paste, pridobljene z mehanskimi metodami ekstrakcije. Rafinirano olje iz oljčnih tropin se pridobiva z rafiniranjem surovega olja iz oljčnih tropin. Ima lahko stopnjo kislosti do 0,3 %. Olje iz oljčnih tropin nastane z mešanjem rafiniranega olja iz oljčnih tropin z ekstra deviškim ali deviškim oljčnim oljem in ima stopnjo kislosti do 1%.Analizne metode za določitev kategorizacije olja
Različne kategorije oljčnih olj so razvrščene glede na parametre kakovosti, ki se nanašajo na:fizikalno-kemijske značilnosti, kot so raven kislosti, peroksidno število, vsebnost maščobnih kislin in sestava sterolov; organoleptične (senzorične) značilnosti, kot so sadnost in odsotnost organoleptičnih napak.Uredba opisuje različne analizne metode za določitev naslednjih vidikov sestave:proste maščobne kisline, izražene v deležu oleinske kisline, peroksidno število, vsebnost voskov, sestava in vsebnost sterolov in triterpenskih dialkoholov, delež 2-gliceril monopalmitata, sestava maščobnih kislin, organoleptične značilnosti deviškega oljčnega olja, stigmastadieni, trigliceridi, voski, metil estri maščobnih kislin in etil ester maščobnih kislin.Skladnost
Države članice morajo zagotoviti, da se na podlagi analize tveganja izvedejo ustrezni pregledi skladnosti, da se zagotovi, da je oljčno olje, ki se trži, skladno z deklarirano kategorijo. Merila za oceno tveganja lahko vključujejo:kategorijo olja, obdobje proizvodnje, ceno olj glede na druga rastlinska olja, postopke mešanja in pakiranja, skladiščne zmogljivosti in pogoje, državo porekla, namembno državo, prevozno sredstvo ali količino parcele; položaj izvajalcev v tržni verigi, obseg in tržno vrednost, vrsto kategorij olj, vrsto dejavnosti, ki jih opravljajo, kot so mletje, skladiščenje, rafiniranje, mešanje, pakiranje ali prodaja na drobno; ugotovitve iz prejšnjih pregledov, vključno s številom in vrsto ugotovljenih napak, običajno kakovostjo trženih olj, zmogljivostjo tehnične opreme, ki se uporablja; zanesljivost sistemov zagotavljanja kakovosti izvajalcev ali sistemov samostojne kontrole, povezanih s skladnostjo s tržnimi standardi; kraj, kjer se pregled izvaja, zlasti če je to prva vstopna ali zadnja izstopna točka iz EU ali kraj, kjer se olja proizvajajo, pakirajo, nalagajo ali prodajajo končnemu potrošniku.Države članice morajo vnaprej navesti merila za ocenjevanje tveganja neskladnosti ter najmanjše število izvajalcev, serij in količin, ki so predmet preverjanja skladnosti. Na leto je treba opraviti najmanj eno preverjanje skladnosti na 1 000 ton oljčnega olja, ki se trži v državi članici.
Če olje ne ustreza opisu svoje kategorije, mora država članica uporabiti učinkovite, sorazmerne in odvračilne kazni glede na resnost nepravilnosti in povečati pogostost pregledov, če so nepravilnosti pomembne.
Organoleptične (senzorične) značilnosti
Države članice lahko potrdijo ocenjevalne komisije za ocenjevanje in preverjanje organoleptičnih značilnosti. Če imajo države članice težave pri vzpostavitvi komisij pokuševalcev na svojem ozemlju, lahko pokličejo komisijo pokuševalcev, odobreno v drugi državi članici.
Označevanje
Delegirana uredba (EU) 2018/1096 spreminja Izvedbeno uredbo (EU) št. 29/2012 o tržnih standardih za oljčno olje glede nekaterih neobveznih navedb, ki se lahko navedejo na oznaki:navedba najvišje kislosti, pričakovane na datum minimalne trajnosti; letina pridelave.
OD KDAJ SE TI UREDBI UPORABLJATA?
Uredba (EGS) št. 2568/91 se uporablja od 6. septembra 1991. Delegirana uredba (EU) 2018/1096 se uporablja od 6. avgusta 2018.
OZADJE
Več informacij je na voljo na straneh:Oljčno olje v EU (Evropska komisija) Oljčno olje – informativni pregled (Evropska komisija).
GLAVNI DOKUMENTI
Uredba (EU) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5. 9. 1991, str. 1–83).
Nadaljnje spremembe Uredbe (EGS) št. 2568/91 so vključene v izvirno besedilo. Ta prečiščena različica ima samo dokumentarno vrednost.
Delegirana Uredba Komisije (EU) 2018/1096 z dne 7. avgusta 2020 o spremembi Izvedbene uredbe (EU) št. 29/2012 glede zahtev za nekatere navedbe pri označevanju oljčnega olja (UL L 197, 3. 8. 2018, str. 3–4).
POVEZANI DOKUMENTI
Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20. 12. 2013, str. 671–854).
Glej prečiščeno različico.
Izvedbeni sklep Komisije (EU) 29/2012 z dne 13. januarja 2012 o tržnih standardih za oljčno olje (kodificirano besedilo) (UL L 12, 14. 1. 2012, str. 14–21).
Glej prečiščeno različico.
Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (UL L 304, 22. 11. 2011, str. 18–63).
Glej prečiščeno različico.
Zadnja posodobitev 14.10.2021